25. Výpočty

Súčet riadku alebo stĺpca 

1. Kliknite na bunku, v ktorej chcete zobraziť súčet.

2. V ponuke Tabuľka zadajte príkaz Vzorec.

3. Ak sa bunka, ktorú ste vybrali, nachádza pod stĺpcom čísel, Word navrhne vzorec =SUM(ABOVE). Ak sa, nachádza napravo od riadku čísel, navrhne vzorec =SUM(LEFT). Ak je vzorec správny, kliknite na OK.


Ak sa namiesto skutočného súčtu zobrazia kódy polí v zátvorke, napríklad {=SUM(LEFT)}, potom Word zobrazil kódy polí. Ak chcete zobraziť výsledky kódov polí, tak v okne Možnosti, na karte Zobraziť vymažte zaškrtávacie  políčko Kódy polí.


Ak sa v príslušnom stĺpci alebo riadku nachádzajú prázdne bunky, Word nespočíta celý stĺpec alebo riadok. Ak chcete, aby sa spočítal, dopíšte do prázdnych buniek nuly.


Ak chcete rýchlo spočítať čísla v stĺpci alebo riadku, kliknite na bunku, kde chcete mať súčet, a potom stlačte tlačidlo Automatický súčet na paneli Tabuľky a orámovania.

Výpočty v tabuľke

1. Kliknite na bunku, kde chcete mať výsledok.

2. Zadajte príkaz Vzorec.
3. Ak Word navrhne nesprávny vzorec, opravte ho.

4. V poli Prilepiť funkciu kliknite na príslušnú funkciu. Odkaz na obsah bunky v tabuľke vytvoríte tak, že napíšete odkazy na bunku do vzorca do zátvorky. Sčítanie čísel v bunkách A1 a B4 bude mať napríklad vzorec =SUM(a1,b4).

5. V poli Formát číslovania zadajte formát čísel. Ak chcete napríklad zobrazovať čísla ako percentá s desatinnými miestami, kliknite na 0,00%.

Word vloží výsledky výpočtu ako pole do vybratej bunky. Ak zmeníte hodnoty v bunkách označených pre príslušný výpočet, môžete výpočet aktualizovať tak, že označíte príslušné pole a stlačíte kláves F9.

Odkazy na bunky v tabuľke

Bunky v tabuľke sa označujú A1, A2, B1, B2 atď., pričom písmeno znamená stĺpec a číslo znamená riadok.

Bunky vo vzorci označíte tak, že čiarkou oddelíte odkazy na jednotlivé bunky a dvojbodkou oddelíte prvú a poslednú bunku v určenom rozsahu tak, ako je to v nasledujúcich príkladoch, kde sa počíta priemer hodnôt.  
 


=average(b:b) alebo =average(b1:b3)


=average(a1:b2)


=average(a1:c2) alebo =average(1:1,2:2)


=average(a1,a3,c2)

Celý riadok alebo stĺpec možno označiť dvoma spôsobmi. Ak použijete 1:1 na označenie riadku a potom pridáte stĺpec tabuľky, do výpočtu budú zahrnuté všetky riadky tabuľky; ak použijete a1:c1 na označenie riadku a potom pridáte do tabuľky nový stĺpec, do výpočtu budú zahrnuté len stĺpce a, b a c.

Ak chcete uviesť odkaz na bunky v inej tabuľke, alebo na bunku mimo príslušnej tabuľky, označte túto tabuľku záložkou. Napríklad pole {=average(Tabuľka2 b:b) } je priemerom hodnôt v stĺpci B v tabuľke označenej záložkou Tabuľka2.

Odkazy na bunky v programe Word sú na rozdiel od odkazov v programe Microsoft Excel absolútnymi odkazmi a nezobrazujú sa so značkou dolára. Odkaz na bunku A1 v programe Word znamená to isté, ako odkaz na bunku $A$1 v programe Microsoft Excel.

